اظہار وارثی

اظہار وارثیؔ کی پیدائش21 نومبر، 1940ء میں حکیم اظہر وارثی کے یہاں ہوئی۔ آپ کے والد کا نام حکیم اظہر وارثی اور والدہ کا نام کنيز سکینہ تھا۔ اظہار صاحب کے دادا حکیم صفدر وارثی اور والد حکیم اظہر وارثی شہر کے مشہور معالجین میں شمار ہوتے تھے۔ حکیم صفدر صاحب حاجی وارث علی شاہ کے مرید تھے اور حاجی وارث علی شاہ پر ایک کتاب لکھی جس کا نام جلوہٗ وارث ہے۔ یہ کتاب اردو میں ہے۔ اظہار صاحب کے والد حکیم اظہر استاد شاعروں میں شمار ہوتے تھے۔ اظہار صاحب سرکاری ملازمت سے سبکدوش ہوئے ہیں۔ آپ کی ایک خاص بات ہے آپ صرف شعر لکھتے ہیں کسی مشاعرہ میں پڑھنے نہیں جاتے۔
 ادبی سفر و خدمات 
آپ ایک اعلیٰ درجے کے شاعر ہیں۔ آپ اردو شاعری میں نئے نئے تجربات کرنے کے لیے مشہور اور معروف ہیں۔ آپ نے اردو شاعری کی تمام اصناف میں اپنے کلام کا جادو بکھیرا اورکئی نئ قسمیں ایجاد کیں۔ آپ نے 11 اصناف میں شاعری کی ہے۔ 1) غزل 2) نظم، نظم کی مشہورقسمیں ہیں (ا) پابند نظم (ب) آزاد نظم (ج) معرا نظم (د) نثری نظم۔۔ 3) رباعی 4) قطعات 5) ثلاثی 6) ماہئے 7) ہائکو 8) دوہے 9) بروے کو اردو میں رائج کیا 10)۔ سانیٹ (14مصرعوں کی نظم انگرزی میں ہوتی ہے۔ ) 11) ترایلے (یہ فرانسیسی زبان میں 8 مصرعوں کی ہوتی ہے)۔

پروفیسر مغنی تبسم اظہار وارثی کے بارے میں لکھتے ہے کہ

تصغیر|اظہار وارثی صاحب کے ساتھ اثر بہرائچی
پروفیسر قمر رئیس اظہار وارثی کے بارے میں لکھتے ہے کہ

 اہم شخصیات سے رابطہ 
پروفیسر قمر رئیس، پروفیسر مغنی تبسم حیدرآباد، پروفیسر وہاب اشرفی پٹنہ، پدم سری شمش الرحمن فاروقی، پروفیسر سید امین اشرف علی گڑھ مسلم یونیورسٹی نے آپ کی کتابوں پر تبصرے لکھے۔ شوق بہرائچی، رفعت بہرائچی، وصفی بہرائچی، شفیع بہرائچی، جمال بابا، عبرت بہرائچی، محمد نعیم اللہ خیالی، محسن زیدی، ساگرمہدی،اثر بہرائچی،ایمن چغتائی نانپاروی،واصف القادری،لطیف بہرائچی،اطہر رحمانی نعمت بہرائچی واغیرہ آپ کے ہمعصراور ساتھیوں میں ہیں۔

 تصانیف 
اظہار وارثی کے اب تک 5 مجموعے کلام شائع ہوئے ہیں۔
 کبتورسبز گنبد کے مطبوعہ 2001
 کستِ خیال مطبوعہ 2008
 سونچ کی آنچ مطبوعہ 2009
 بوند بوند شبنم مطبوعہ 2013
 شبِ تنہائی کا چاند مطبوعہ2017

اور ایک کتاب آپ کی شخصیت پر2017 میں شائع ہوئی ہے اظہار وارثی شخصیت اور فن کے نام سے جسے شارق ربانی نے ترتیب دیا ہے۔

 اعزازات 
اردو اکادمی اترپردیش، انجمن ترقی پسند مصنفین نے آپ کو اعزازات اور اسناد سے سرفراز کیا ہے۔ ڈی۔ ایم۔ بہرائچ اور دیگر ادبی تنظیموں نے بھی آپ کو اعزازات اور سند سے سرفراز کیاہے۔ آپ کا جشن بھی منایا گیا، 9 جون 1979کو نگر پالیکا بہرائچ کے ہال میں جس میں ہندوستان کے نامور شعرا نے شرکت کی تھی۔ خاص مہمانوں میں حسرت جے پوری، غلام ربانی تاباں، خمار بارابنکی، معین احسن جذبی، ناظر خیامی، ہلال سیوہاروی، ایم۔ کوٹہوری راہی اور بیگم بانو دراب وفائ وغیرہ تھے۔ کیفی اعظمی صاحب کو بھی شرکت کرنی تھی پر فالج ہونے اور ڈاکٹروں کے منع کر دینے کی وجہ سے شرکت نا کر سکے تو اپنے پیسے لوٹادیئے۔ پروگرام کی نظامت ثقلین حیدرکلکتہ نے کی تھی۔
تصغیر|اظہار وارثی کے اعزازات
تصغیر|اظہار وارثی کی کتاب کی رسم اجرا دہلی غالب اکادمی میں پروفیسر قمر ریئس اور ڈاکڑ سہیل احمد صدیقی
 وفات 
اظہار ؔوارثی صاحب کا انتقال21 اگست 2018ء کو بوقت 4 بجے کے قریب ہوا۔آپ کی نماز جنازہ 22 اگست 2018ءبعد نماز عید الضحیٰ مسجد چھوٹی تکیہ بہرائچ میں ہوئی بعد نماز قبرستان چھوٹی تکیہ میں ہی آپ کی تدفین آپ کے والد حکیم اظہر ؔوارثی کے قریب میں ہوئی۔جس میں بڑی تعداد میں عوام و خاص نے شرکت کی جن میں آپ کے داماد پروفیسرسہیل صابر (علی گڑھ مسلم یونیورسٹی،اظہار وارثی صاحب کے شاگرد مشہور شاعر اثر بہرائچی،مشہور ترجمہ نگار محمد حسنین ،شاعر جواد وارث،شارق ربانی ،صحافی شاداب حسین ،عالم سرحدی،راشد راہی ، جنید احمد نور وغیرہ قابل ذکر ہیں۔

 نمونہ کلام 

 دوہے 

لوک غزل

اظہار وارثی بہرائچی

میٹھی بانی بول کبیرا

کانوں میں رس گھول کبیرا

چھپے ہوئے ہیں اصلی چہرے

چٹرھے ہیں سب پر خول کبیرا

آج کی باتیں آج کے وعدے

ڈھول کے اندر پول کبیرا

بند ہر اک دھنوان کی مٹھی

خالی ہر کشکول کبیرا

دشمن کے شبد انگارے بھی

اپنے گلوں میں تول کبیرا

 حوالہ جات 

روزنامہ ہندوستان میں شائع ارٹیکل کے مطبوعات برائے اردو ادب اور بہرائچ
 بوند بوند شبنم
 https://www.a1webstores.com/kishtey-khayal/itemdetail/8188413615/
 ریختہ پر اظہار وارثی کی کتاب سونچ کی آنچ

 بیرونی روابط 
 https://www.facebook.com/izhar.warsi.90
 https://www.youtube.com/watch?v=Te9XuL3DypU
 https://www.youtube.com/watch?v=MqacHS4Hrow
 مضامین ڈٓاٹ کام
 http://bio-bibliography.com/authors/view/7915
 https://www.facebook.com/urduclasikshairi/posts/882970145187441:0
 اظہار وارثی شخصیت اور فن کی رسم اجرا 

زمرہ:1940ء کی پیدائشیں
زمرہ:2018ء کی وفیات
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:اتر پردیش کے شعرا
زمرہ:اردو شعرا
زمرہ:بھارتی مرد شعرا
زمرہ:مسلم مصنفین
زمرہ:ہندستانی شعراء